انیس الحجاج

انیس الحجاج  کو مغلیہ سلطنت کے درباری صفی بن ولی نے 17ویں صدی میں تصنیف کیا تھا۔ اس میں انھوں نے 1677ء کے اپنے سفر حج کی روداد بیان کی ہے۔ یہ کتاب فارسی زبان میں تصنیف کی گئی ہے۔ صفی بن ولی نے اس کتاب میں سفر حج، مناسک حج، مکہ و مدینہ کی مکمل روداد لکھی ہے۔ اور تمام مقدس مقامات کے تصویری خاکے بھی پیش کیے ہیں۔

 خلاصہ 
ابن ولی مغل بادشاہ اورنگزیب عالمگیر کے درباری تھے۔ اور اورنگزیب کی سب سے بڑی بیٹی زیب النساء نے اپنے مالی تعاون سے ابن ولی کو حج پر بھیجا تھا۔ یہ تعاون ابن ولی کو ان کی تفسیر قرآن کے عوض بطور انعام دیا گیا تھا۔ انھوں نے 1665ء میں عالمی تاریخ بھی لکھی تھی۔ سفر حج کے بعد تمام عمر وہ دربار کی خدمت پر مامور رہے۔
تصغیر|بائیں|ایستادہ|Pilgrims travelling in a ship across the Sea of Oman
انھوں نے ستمبر 1676ء میں دہلی سے اپنے سفر کا آغاز کیا اور وہاں سے جنوری 1677ء میں دیگر حجاج کے ساتھ مخا، یمن کے بندرگار تک پہنچے۔  اس وقت بھارت سے عرب تک سمندری سفر تقریباً 25 دنوں میں مکمل ہوجاتا تھا۔ اس سفرنامہ میں انھوں نے بحر ہند سے سفر کرنے اور جہازوں کے انتخاب پر بھی کچھ مشورے دیے ہیں۔

 حوالہ جات 

زمرہ:سترہویں صدی کی کتابیں
زمرہ:فارسی ادب
زمرہ:مطالعہ اسلام سے متعلق کتابیں
زمرہ:مغلیہ فن
زمرہ:منقش و منور اسلامی مخطوطات
زمرہ:ہندوستانی مصوری
زمرہ:ہندوستان سے حج کا سفر